Diari Oficial de la Generalitat Valenciana


Sumari del DOGV 3259, del 08-06-1998 (1998/4008)

RESOLUCIÓ d'11 de maig de 1998, per la qual s'autoritza la línia aèria de transport d'energia elèctrica a la tensió de 20 kV, D/Cº, denominada Pim-Elx, al terme municipal d'Elx, i es declara, en concret, la seua utilitat pública.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3259

Data del DOGV
:   08-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/4008


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ d'11 de maig de 1998, per la qual s'autoritza la línia aèria de transport d'energia elèctrica a la tensió de 20 kV, D/Cº, denominada Pim-Elx, al terme municipal d'Elx, i es declara, en concret, la seua utilitat pública. [1998/A4008]
  
Mitjançant la Resolució de data 8 d'abril de 1997, d'aquest Servei Territorial d'Indústria i Energia, publicada en el Butlletí Oficial de la Província número 99, de 3 de maig de 1997, i en el Diari Oficial de la Generalitat Valenciana número 2.992, de 15 de maig de 1997, es va sotmetre a informació pública la relació concreta i individualitzada de béns i drets afectats per l'esmentada línia elèctrica, després de la petició prèvia, a l'empara de l'article 5 del Reglament d'Expropiació Forçosa, de l'entitat beneficiària, Iberdrola, SA.
  
Durant el període d'informació pública es va presentar una al·legació de la senyora M.ª Isabel López Fenoll, que sol·licitava la variació del traçat de la línia i el seu soterrament, al·legació que va ser contestada per l'entitat beneficiària informant que la sol·licitud realitzada no era viable perquè els terrenys afectats no estan urbanitzats o en curs d'urbanització i per no complir-se els requisits de variació disposats en el Decret 2.619/1966, de 20 d'octubre, vigent en virtut de la disposició transitòria primera de la Llei 40/1994 esmentada anteriorment.
  
Atés que s'han respectat en la mesura de les possibilitats els drets dels particulars, fent-los compatibles en els aspectes tècnics, econòmics i mediambientals amb un traçat racional de les instal·lacions, i sense perjudici de les corresponents indemnitzacions que hauran de determinar-se per mutu acord o mitjançant el corresponent expedient de preu just pel Jurat Provincial d'Expropiacions.
  
En virtut d'això, de conformitat amb allò que s'ha disposat en el capítol III del Decret 2.617/1966, de 20 d'octubre (BOE de 24), i en els articles 52 i 53 de la Llei 40/1994, de 30 de desembre (BOE de 31/12/1994), aquest Servei Territorial d'Indústria i Energia resol:
  
Aprovar el projecte d'execució i autoritzar a Iberdrola, SA, la instal·lació de la línia aèria de transport d'energia elèctrica a la tensió de 20 kV, D/Cº, denominada Pim-Elx, al terme municipal d'Elx; i declarar, al mateix temps, la seua utilitat pública en concret, establint en tot cas les següents prescripcions:
  
Primera
  
En tot moment haurà de complir-se tot allò que s'ha establit en el Decret 2.617/1966, d'instal·lacions elèctriques, i també en la Llei 40/1994, d'Ordenació del Sector Elèctric.
  
Segona
  
El termini per a l'execució de les obres i instal·lacions serà de 12 mesos a partir de la data de l'ocupació real de les finques afectades.
  
Tercera
  
Les instal·lacions que s'autoritzen per mitjà d'aquesta resolució hauran de realitzar-se d'acord amb el projecte i la resta de la documentació tècnica presentada, i quedaran especificades en les següents dades bàsiques: longitud 7.777 metres; conductor LA-110; origen en LAMT ronda-ctra. Asp; suport número 11 i final en C.R. Torrellano.
  
Quarta
  
Els encreuaments especials i altres afectacions de béns de domini públic es realitzaran de conformitat amb els condicionats imposats pels organismes competents en cada cas.
  
Cinquena
  
Iberdrola, SA, donarà compte de la terminació de les instal·lacions a aquest Servei Territorial per al reconeixement definitiu i l'alçament de l'acta de posada en servei de les instal·lacions; sense aquest requisit no podran entrar en funcionament.
  
Sisena
  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades per la declaració inexacta de les dades subministrades o una altra causa excepcional que ho justifique.
  
Contra aquesta resolució, que no posa fi a la via administrativa, s'hi podrà interposar un recurs ordinari davant de la Direcció General d'Indústria i Energia (carrer Colom, núm. 32, 46781 València), en el termini d'un mes comptat a partir del dia de la seua publicació, sense perjudici de la continuació de l'expedient, atesa l'executivitat de la resolució que s'autoritza, per disposar-ho així l'article 56 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.